
	Parlamentul  României
Camera Deputaţilor
Comisia pentru muncă şi protecţie socială




Nr.27/103
6 aprilie 2005
AVIZ

asupra proiectului de Lege privind aprobarea Ordonanţei de urgenţă a Guvernului nr.15/2005 privind unele măsuri pentru ocuparea prin concurs a funcţiilor publice vacante din cadrul autorităţilor şi instituţiilor publice implicate în implementarea angajamentelor asumate prin negocierile pentru aderarea României la Uniunea Europeană
În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, spre dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.15/2005 privind unele măsuri pentru ocuparea prin concurs a funcţiilor publice vacante din cadrul autorităţilor şi instituţiilor publice implicate în implementarea angajamentelor asumate prin negocierile pentru aderarea României la Uniunea Europeană, trimis comisiei cu adresa nr. P.L.-X 114 din 30 martie 2005.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 6 aprilie 2005.
În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege cu următorul amendament:
Amendament admis
	Nr. crt.
	Text iniţial
	Text propus de Comisie

(autorul amendamentului)
	Motivarea

amendamentelor propuse

	0
	1
	2
	3

	1
	1. Articolul 1 va avea următorul cuprins:

„Art.1. – Prezenta ordonanţă de urgenţă se aplică până la data de 15 octombrie 2005, pentru cazurile prevăzute la art.42 alin.(1) din Ordonanţa de urgenţă a Guvernului nr.92/2004 privind reglementarea drepturilor salariale şi a altor drepturi ale funcţionarilor publici pentru anul 2005.”

	Se propune refomularea textului după cum urmează:

„1. Articolul 1 va avea următorul cuprins:

„Art.1. – Prezenta ordonanţă de urgenţă se aplică până la data de 30 iunie 2005, pentru compartimentele prevăzute la art.42 alin.(1) lit.c) din Ordonanţa de urgenţă a Guvernului nr.92/2004 privind reglementarea drepturilor salariale şi a altor drepturi ale funcţionarilor publici pentru anul 2005, din cadrul următoarelor autorităţi şi instituţii publice:

a) Ministerul Finanţelor Publice;

b) Ministerul Administraţiei şi Internelor;

c) Ministerul Justiţiei;

d) Ministerul Agriculturii, Pădurilor şi Dezvoltării Rurale;

e) Ministerul Integrării Europene;

f) Ministerul Mediului şi Gospodării Apelor;

g) Ministerul Transporturilor, Construcţiilor şi Turismului;

h) Ministerul Muncii, Solidarităţii Sociale şi Familiei;

i) instituţiile publice subordonate, în coordonarea sau sub autoritatea ministerelor prevăzute la lit.a)-h).”

Autori: deputaţii Stelian Duţu şi Marian Sârbu

	S-a considerat că textul din ordonanţă este mai acoperitor.
Modificarea termenului de aplicabilitate a ordonanţei s-a propus având în vedere data la care expiră semestrul I.

